CELEX: 62011TN0453
Language: bg
Date: 2011-08-08 00:00:00
Title: Дело T-453/11: Жалба, подадена на 8 август 2011 г. — Szajner/СХВП — Forge de Laguiole (LAGUIOLE)

8.10.2011   
            
            
               BG
            
            
               Официален вестник на Европейския съюз
            
            
               C 298/26
            
         Жалба, подадена на 8 август 2011 г. — Szajner/СХВП — Forge de Laguiole (LAGUIOLE)
   (Дело T-453/11)
   2011/C 298/49
   Език на жалбата: френски
   
      Страни
   
   
      Жалбоподател: Gilbert Szajner (Saint-Maur-des-Fossés, Франция) (представител: A. Lakits-Josse, avocat)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Forge de Laguiole SARL (Laguiole, Франция)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар от 1 юни 2011 г., доколкото с него се обявява за недействителна марка на Общността №o2 468 379 за стоките от класове 8, 14, 16, 18, 20, 21, 28 и 34, посочени в искането за обявяване на недействителност,
            
         
               —
            
            
               да осъди дружество Forge de Laguiole да заплати направените от него съдебни разноски, както и тези на г-н Szajner, включително разходите за процесуален представител.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: словна марка „LAGUIOLE“ за стоки и услуги и от класове 8, 14, 16, 18, 20, 21, 28, 34 и 38 — марка на Общността №o2 468 379.
   
      Притежател на марката на Общността: жалбоподателят.
   
      Страна, която иска обявяване на недействителността на марката на Общността: Forge de Laguiole SARL.
   
      Основание на искането за обявяване на недействителност: искането за обявяване на недействителност е подадено съгласно член 53, параграф 1, буква в) и на член 8, параграф 4 от Регламент № 207/2009 на основание на дружественото наименование на Forge de Laguiole.
   
      Решение на отдела по отмяна: отхвърля искането за обявяване на недействителност.
   
      Решение на апелативния състав: отменя частично решението на отдела по отмяна и обявява частична недействителност на марката на Общността № 2 468 379.
   
      Изложени правни основания: Нарушение на член 8, параграф 4 от Регламент № 207/2009, доколкото от една страна апелативният състав бил приел неправилно, че дружественото наименование на Forge de Laguiole не е било обект на принципа на специфичност и че наименованието е можело да бъде защитено за дейности, които не са били реално осъществявани от Forge de Laguiole, а от друга страна, нямало никаква вероятност от объркване между дружественото наименование на Forge de Laguiole, използвано за ножове, и марката „LAGUIOLE“, заявена за стоки, които не са свързани с ножарските артикули.